Voyager-program

A Voyager-program keretében a NASA 1977-ben két űrszondát indított a külső bolygók megfigyelésére, a Voyager–1-et és a Voyager–2-t. A két űrszonda azóta túlszárnyalta az elvárásokat, csillagközi térbe értek. Az 1977-es indítási dátumot a Jupiter, a Szaturnusz, a Neptunusz és az Uránusz állásának kihasználása miatt választották, hogy meg tudják figyelni mind a négy bolygót. A Voyager–1 indítása után született meg a döntés, hogy a második szondát az Uránusz és a Neptunusz irányába küldik.

2023-ban mindkét Voyager még működőképes, csillagközi térben utaznak, a belső Naprendszert elhagyva. Napjainkig hasznos információt gyűjtenek és küldenek vissza a Földre.

2023 júniusában a Voyager–1  kilométer per órás sebességgel halad a Naphoz képest, 23,97 milliárd kilométer távolságra van a központi égitesttől (~160 csillagászati egység). A Voyager–1 az első ember által készített tárgyként lépett csillagközi térbe, 2012. augusztus 1-én. Ettől függetlenül, és a hiedelmek ellenére, még nagyon sok időbe fog telni, hogy elhagyja a Naprendszert, a Voyager–1 nagyjából 30 ezer év múlva fog kilépni a Nap vonzásából, az Oort-felhőből és ezzel a rendszerünkből.

2023 júniusában a Voyager–2  kilométer per órás sebességgel halad a Naphoz képest, 19,98 milliárd kilométer távolságra van a központi égitesttől (~133 CsE). A Voyager–2 2019. november 5-én lépett a csillagközi térbe.

A Voyagerek által összegyűjtött adatok és fényképeknek köszönhetően sok újat tudtunk meg a négy bolygóról és holdjaikról. Képeik megmutatták a Jupiter komplex felhőit, szél és viharrendszereit, illetve vulkanizmust talált az Io hold felszínén. Ezek mellett új tudást hozott a Szaturnusz gyűrűiről is.

Az Uránusz esetében a Voyager–2 tíz új holdat és egy meglepően erős mágneses mezőt. A Neptunusz melletti repülése óta tudjuk, hogy van három gyűrűje és hat további holdja, illetve mágneses mezeje is. A Voyager eddig (2023) az egyetlen űrszonda, mely meglátogatta a két jégóriást.

2018 augusztusában a NASA bejelentette, hogy a New Horizons űrszonda adatai alapján tényleg létezik a hidrogénfal a Naprendszer külső részeiben, amit először a két Voyager fedezett fel 1992-ben.

A két űrszondát a dél-kaliforniai Jet Propulsion Laboratoryban építették fel, a NASA pénzügyi támogatásával.

A program eredeti költségvetése 865 millió dollár volt, de a Voyager csillagközi küldetés miatt ez további 30 millióval emelkedett.

Voyager szondák 
(zárójelben az indítás dátuma és a vizsgált bolygók)
 Voyager–1 (1977. szeptember 5., Jupiter, Szaturnusz);
Aktuális helyzet: 2023 szeptemberében több mint 24,157 milliárd kilométerre (161,5 csillagászati egységre) volt a Naptól.
 Voyager–2 (1977. augusztus 20. Jupiter, Szaturnusz, Uránusz, Neptunusz);
Aktuális helyzet: 2023 szeptemberében több mint 20,089 milliárd kilométerre (134,3 csillagászati egységre) volt a Naptól.

Küldetés

Eredeti küldetés 

Mindkét szonda vizsgálta a bolygók légkörének összetételét, szerkezetét, dinamikáját; a bolygók holdjainak morfológiáját, geológiáját; meghatározták az égitestek tömegét, alakját, méretét, adatokat gyűjtöttek a mágneses terekről, a részecske- és plazmaeloszlásról. A szondák építése, indítása és bolygókutató küldetése 875 millió dollárba került, a csillagközi repülési program első két éve 30 millió dollárba.

Az eredeti elképzelések szerint még kettős indítást terveztek a Jupiterhez, a Szaturnuszhoz és a Plutóhoz 1976–77-ben, és újabb kettős indítást a Jupiterhez, az Uránuszhoz és a Neptunuszhoz 1979-ben. Pénzügyi okok miatt az űrszondák számát kettőre csökkentették, melyek csak a Jupitert és a Szaturnuszt közelítették volna meg. Az új programot előbb Mariner Jupiter/Saturnnak nevezték el, majd az indítás előtt 6 hónappal Voyagernek. Az új küldetés költségeit 250 millió dollárra becsülték, ami csak harmada az eredeti tervek költségeinek.

A Voyager űrszondákat a NASA Jet Propulsion Laboratóriumában fejlesztették ki. Részletesen bemutatja küldetésük első szakaszát Carl Sagan a Cosmos filmsorozat 6. részében.

A küldetés meghosszabbítása

Jegyzetek

További információk 
Magyar oldalak
 Pénzügyi válságban a Voyagerek
 A Naprendszer határára ért a Voyager

Külföldi oldalak
 Voyager: The Interstellar Mission
 Voyager Spacecraft Approaches Solar System's Final Frontier